Uncategorized | rondomtaliedraai | Bladsy 3
Sondag kopies – nie vir sensitiewe lesers.
Posted on Maart 22, 2020 by rondomtaliedraai
Op hierdie Sondag sal ek jou nie blootstel aan my getjommel nie, dus 'n paar grappies is gepas.
1ste een sê hy opereer graag op boekhouers want hulle ingewande is almal genommer.
2de een opereer graag op elektrisiëns, hulle organe is colourcoded.
3de een sê dis maklik om op 'n bibliotekaresse te opereer, al hul organe is alfabeties gerangskik.
Die vrou en 'n baba se eerste besoek aan die dokter. Dokter kyk die baba so en vra:" Mevrou, word die baba gevoed met die bors of met die bottel?" Vrou: "Borsvoed dokter." Dokter vra:"Mevrou trek vir my die bloes uit asb." Dokter vryf die nipple, masseer die bors en se:" Mevrou geen wonder die baba is so klein nie, jy't nie melk nie!" Vrou:" Ek weet dokter, ek is die ouma van die kind maar ek's bly ek het gekom!"
Die ou oom en antie sit op die stoep en drink tee .Oom se selfoon maak "bleep bleep",hy haal dit uit sy sak om te kyk wie hom sms. Antie vra, "Wie is dit?"
Oom antwoord,"Betty Louw,ek ken nie 'n Betty Louw nie",en hy sit sy foon terug in sy sak. Na 'n paar minute maak die oom se foon weer "bleep-bleep" en hy sê, "Ai die Betty Louw is lastig."
Antie sê,"Gee jou foon hier laat ek sien."Sy kyk die oom se foon so en sê,"Jou onnosele donner,dis nie Betty Louw nie,dit sê Battery Low!"
Dankie vir die inloer. Ek hoop jy kry ietsie vir jou wenslysie. Hoop jy sal darem glimlag ook. Mooi week vir jou.
Posted on Maart 20, 2020 by rondomtaliedraai
Sjoe, ek was lanklaas hier. Die Fase 4 beurtkrag was net te veel hierdie kant – ja, ja ek weet dis geen verskoning nie.
Hierdie virus wat die hele wêreld betrek is baie hartseer, maar daar het darem 'n paar goeie dinge gebring. Mense maak bietjie 'n eerlike opname van hulle lewens en besef hoe die gejaag na wind hulle lewens oorheers. Ek het nog nooit soveel grappies oor toiletpapier gesien of gelees nie. My predikant stuur elke oggend 'n spesiale gedagte en dit beteken baie. Grinnik… tot ek en my sus in NZ ruil soggens getalle uit. Ek gee nie om om alleen te wees nie, so dit maak van my 'n tevrede mens. Mense kry weer empatie met ander. Dalk is dit net wat die mense nodig het om terug te keer na hulle wortels en 'n eenvoudiger lewe.
Dankie vir jou inloer/deelneem… ek sal nou weer begin om by jou ook in te loer. Hoop jy het 'n heerlike naweek en dat jy sal glimlag.
Posted on Maart 8, 2020 by rondomtaliedraai
Die ouderdom is beslis nie vir sissies nie. Behalwe dat mens se lyf nie meer wil doen wat jou kop wil nie, word jou wêreld al hoe kleiner. Die gesellige klompie op die stoep se lag het opgedroog. Die gesellige gesprekke met middag oor 'n koppie tee is vervang met uurtjie se saam tv kyk. Etes word 'n stille tevrede saamwees. Ouma A se woorde is min, haar onthou weg en onsekerheid groot. Eish… niemand het gesê die lewe is regverdig nie.
Dankie vir jou inloer. Ek hoop daar is ietsie vir jou die week. Onthou alles is gratis en verniet.
Posted on Maart 6, 2020 by rondomtaliedraai
Op 'n koel herfs oggend moet mens min praat en dalk net 'n grappie of twee deel.
Jannie: "Pa, is Pa bang vir 'n leeu?"
Pa: "Nee, my seun, glad nie."
Jannie: "Is Pa bang vir 'n tier?"
Pa: "Nee, beslis nie!"
Jannie: "Is Pa dan bang vir 'n slang?"
Pa: "Nooit gesien nie!"
Jannie: "Nou, hoekom is Pa dan bang vir Ma?"
"Klas!" Sê juffrou. "Luister nou mooi na die volgende sin en sê vir my wat is fout met die prentjie wat dit skets: 'Die leeu en die koei wei in die veld'."Jannie se hand is soos blits in die lug. Juffrou sien geen ander hand nie, en huiwerig moet sy vir Jannie 'n kans gee.
"Juffrou, dit moet wees 'Die koei en die leeu wei saam in die veld'."
"Hoekom sê jy so Jannie?"
"Is daar nie 'n reël wat sê dames eerste nie?" Antwoord Jannie ingenome.
"Dink jy nie die leeu gaan die koei eet nie Jannie?" "Hy kan," Antwoord Jannie. "Maar dan kan hy netsowel voor stap, want dan is daai koei geen dame nie."
'n Ongelooflike depressie oorval koning leeu. Hy glo naderhand dat sy
onderdane hom nie meer as koning ag nie. Met die ingedagte stap hy na
die naaste PEP stores en koop vir hom 'n Nike keps, 'n kam en 'n RayBan
bril.Swaarmoedig stap hy in die veldpaadjie en sien Zebra eenkant staan en
wei. Met 'n moedelose stem vra hy vir Zebra:"Ou Strepe, ou Strepe ek se,
wie is die coolste ou hier in die jungle?" Zebra kan sien hier is
moeilikheid en antwoord baie vinnig: "Natuurlik is dit jy koning Leeu".
Koning Leeu voel effe beter, vat die kam en kam sy maanhaar dat dit mooi
regop staan en stap verder.
Volgende sien hy Kameelperd waar hy aan 'n doringboom staan en kou.
Koning Leeu sluipstap tot naby Kameelperd en vra met effense
selfvertroue:"ou Kolle,ou Kolle ek se, wie is die coolste ou hier in die
jungle?" Kameelperd hik soos hy skrik en se: "Maar natuurlik is dit jy
Koning Leeu begin nou erg goed te voel, sit die Nike keps agterstevoor
op sy kop en stap verder. Hier kort by die paadjie kry koning Leeu vir
Ystervark snuffel langs die pad. Koning Leeu skud sy lyf en vra met
selfvertroue vir Ystervark:"Ou Penne, ou Penne ek se, wie is die coolste
ou hier in die jungle?" Ystervark sien hy is nie regtig in 'n posisie om
met koning Leeu te onderhandel nie en antwoord:"Dit is ongetwyfeld jy
Koning Leeu voel nou so goed dat hy die RayBan bril oor sy oe laat sak
en met groot gebaar agter sy ore haak. Hy stap so een en 'n halwe voet bo
die grond – so goed voel hy. So 'n ent van die watergat sien hy hoe
Olifant staan en water drink en bad. Met baie selfvertroue en 'n groot
stem vra koning Leeu van ver af:"Ou Dikkes, ou Dikkes ek se, wie is die
coolste ou hier in die jungle?" Geen reaksie van die olifant nie.
Koning Leeu stap nader, stamp Olifant met sy boude teen Olifant se
voorbeen en brul:"Ou Dikkes, ou Dikkes net ingeval jy nie gehoor het
nie, wie is die coolste ou hier in die jungle?" Die volgende oomblik
klap Olifant vir Leeu met sy slurp dat jy net sien Leeu, bril, kam en
Nike keps trek. Toe Koning Leeu uiteindelik tot stilstand kom skud hy
die stof af en se:"As jy nie die antwoord ken nie hoef jy nie agressief
te raak nie!"
Dankie vir die inloer/deelneem. Hoop jy het 'n heerlike naweek. Onthou om te glimlag.
Posted on Maart 1, 2020 by rondomtaliedraai
Alles (wel amper alles) visueel vind ek gewoonlik baie interessant, maar sommige advertensies irriteer nou al die wit waks uit my uit. Op FB kan mens dit darem blok, maar op die televisie is dit nou nie moontlik nie. As ek nog een keer die Outsurance , Trovago, Dotsure, of ClearScore sien gaan ek iets na die TV gooi! Die DSTV advertensies wat dink mense is geïnteresseerd is allerhande foefies moet weer dink. Ooooo, maar dan kan die advertensie van die aanbieding Rooted oor die 4 bome en die Alan Gray advertensie van die pa wat elke sent vir sy kind bêre, elke dag wys. Wat is jou grootste irritasie? Gunsteling?
Dankie vir die inloer. Hoop daar is ietsie vandag vir jou en dat sommige goed jou sal laat glimlag. Hoop jy het 'n lekker week.
Posted on Februarie 23, 2020 by rondomtaliedraai
So van kopies gepraat … my bed is seker meer as 25 jaar oud en dit begin tyd raak dat ek dink aan 'n nuwe. Eish, en is die keuse groot. Met die idee dat dit seker my sterfplek kan wees, wil ek darem dit dit gemaklik moontlik maak. (Giggel senuweeagtig… ) In die sorgsentrum is daar hospitaalbeddens, maar my behoefte is groter. Nou kyk ek na die elektroniese beddens. Daar is baie om van te kies, maar kos natuurlik baie. Hulle kom met of sonder matrasse wat die natuurlik nog duurder maak. Omdat ek betower word deur alle elektroniese goed, is die soek 'n heerlike plesier. Die een wat ek in die oog het, het tot 'n vibreer funksie en 5 verskillende verstellings. Ek sal maar eers kyk hoe lyk die effense verhoging en die belasting, maar ek brand van begeerte. Hoe lyk dit met jou bed? Nog tevrede? Wat sou jy oorweeg as jy 'n nuwe koop?
Dankie vir die inloer. Hoop daar is ietsie vir jou wenslysie die week. Dalk moet ek beddens by volgende week se kopies voeg. Onthou om te glimlag.
Vir die virus wat op pad is.
Posted on Februarie 21, 2020 by rondomtaliedraai
So tussen die beurtkrag en die donderweer buite het ek min te sê. Lekker reëntjie gehad en verwag nog. Daarom moet ons maar eerder stilbly en net 'n grappie of twee deel:
Pieter: "Jan, het jy gehoor Koos het geval uit 'n boom wat 30 meter hoog is?"
Jan: "Nee. Hy lê seker nou in die hospitaal?"
Pieter: "Nee. Hy het net 'n meter hoog geklim toe sy voet gly en hy val."
Twee ouens praat oor hulle vrouens se eienaardighede. Die een ou sê: "Ek kan net nie my vrou laat afsien van die gewoonte om tot vyfuur soggens wakker te bly nie."
Die ander ou vra: "Nou wat doen sy die hele nag?"
Nommer een sê: "Sy wag vir my om huis toe te kom."
Twee tantes sit en gesels buite die stadsaal waar 'n blommeskou aan die gang is.
"Die lewe is so vervelig", sê Miemie. "As jy my R50 gee, sal ek my klere uittrek en kaal deur die blommeskou nael."
:Ek dare jou", hits Sannie haar aan en haal die R50-noot uit haar sak. Miemie voeg die daad by die woord en nael poedelnakend deur die saal. Buite hoor Sannie 'n groot lawaai, gevolg deur luide applous. Eindelik kom Miemie weer te voorskyn en glimlag van oor tot oor.
"Wat het gebeur?" vra Sannie.
"Ek het R2000 gewen vir die beste droë rangskikking."
Dankie vir die inloer/deelneem. Hoop jy het 'n heerlike naweek! Onthou om te glimlag ,want jy het baie om voor dankbaar te wees.
Posted on Februarie 14, 2020 by rondomtaliedraai
So op Valentynsdag, na 'n heerlike spesiale ete, sien mens nie kans vir 'n moeilike onderwerp nie. Daarom deel ek net 'n vrolike grappie:
(Nie vir sensitiewe lesers, maar ek kry dit op my eie blog van 12 Februarie 1912)
The other man replies, "Well go ahead and ask her, don't be a chicken shit."
The drunk responded, "She said she's constipated on macaroni and would rather shit in her pants."
Dankie vir die deelneem/inloer. Geniet jou naweek en moenie vergeet om te glimlag nie.
Vrydag Byskrifte (Nie vir sensitiewe lesers)
Posted on Februarie 7, 2020 by rondomtaliedraai
Jammer as jou blog nie gelees is nie, hierdie beurtkrag maak inbreuk op my stokperdjies. Ek sal die naweek daar uitkom.
My buurvrou is gister hier weg vir die groot tenniswedstryd van die eeu en ek is ook sommer opgewonde. Weereens wil ek my bewondering uitspreek vir mense wat ander help. Goed jy kan reken die mense is seker die rykste in die wêreld en het genoeg om uit te deel, maar daar is ryk mense wat al hulle geld vir hulleself hou of voorkeure het. Ek haat rassisme (nee, ek wil nie daaroor redeneer nie) – arm mense en ryk mense is almal mense! Soms hou ons ons voor as beter as ander. Omgee is egter omgee, ongeag wie dit is.
Woensdag het ons Nagmaal gevier en Ouma Jackie kon nie daar wees. Donderdag het 25 mense van Ouma se kerk gekom, sodat Ouma Jackie Nagmaal kon gebruik. Dit maak my so lekker voel, dis waarlik omgee. Niks is vir vertoon of om mense te beïndruk nie. Sou die wêreld nie 'n baie beter plek gewees het as ons almal, oud en jonk, ryk en arm, mooi of lelik, mekaar help en uitreik om te help en te ondersteun.
Dankie vir die inloer/deelneem. Hoop jy het 'n wonderlike naweek en dat jy erg sal glimlag.
Posted on Februarie 2, 2020 by rondomtaliedraai
Gisteraand se beurtkrag het my blogs lees en kommentaar in die wiele gery. Eish, mens kan nie wen nie, maar die luister na U eie keuse was baie lekker. Die Sondag verdien 'n grappie?
Ampie is 'n beesboer. Goeie mens, uit een stuk gesny. Hy het 'n seuntjie, wat ten tye van die episode sowat drie jaar oud was. 'n Regte klein bulletjie. Volg sy pa soos 'n skaduwee oral op die plaas rond.
Sondag gaan hulle kerk toe. Eers vertrek Ma en Ouma met die motor. Pa en seun is nog by die beeste besig, en hulle volg later met die bakkie.
Na die diens, by die tee drinkery, vertel Ma dat sy die Mercedes se uitlaat gehaak het, en dit klink nie te goed nie. Ampie moet asb kyk of sy so kan huistoe ry.
Daar langs die kerksaal, trek hy sy swart baadjie uit, en seil onder die kar in. Seuntjie agterna. Nuuskierige omstanders rondom.